CELEX: 32014R0275
Language: et
Date: 2014-01-07 00:00:00
Title: Komisjoni delegeeritud määrus (EL) nr 275/2014, 7. jaanuar 2014 , millega muudetakse Euroopa Parlamendi ja nõukogu määruse (EL) nr 1316/2013 (millega asutatakse Euroopa Ühendamise Rahastu) I lisa  EMPs kohaldatav tekst

19.3.2014   
            
            
               ET
            
            
               Euroopa Liidu Teataja
            
            
               L 80/1
            
         
      KOMISJONI DELEGEERITUD MÄÄRUS (EL) nr 275/2014,
   7. jaanuar 2014,
   millega muudetakse Euroopa Parlamendi ja nõukogu määruse (EL) nr 1316/2013 (millega asutatakse Euroopa Ühendamise Rahastu) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1316/2013, millega asutatakse Euroopa Ühendamise Rahastu, muudetakse määrust (EL) nr 913/2010 ja tunnistatakse kehtetuks määrused (EÜ) nr 680/2007 ja (EÜ) nr 67/2010 (1) eriti selle artiklit 21;
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL) nr 1316/2013 artikli 21 lõikega 3 volitatakse komisjon ühe aasta jooksul pärast kõnealuse määruse jõustumist vastu võtma delegeeritud õigusakte, millega määratakse kindlaks transpordivaldkonna rahastamise prioriteedid, mis kajastuvad Euroopa Ühendamise Rahastu kestust hõlmavates tööprogrammides, mis on seotud artikli 7 lõike 2 kohastele rahastamistingimustele vastavate meetmetega. Seepärast on transpordivaldkonna rahastamise prioriteete kindlaks määrav delegeeritud õigusakt vaja vastu võtta enne tööprogrammide vastuvõtmist.
            
         
               (2)
            
            
               Artikli 21 lõike 3 kohaselt tuleb transpordivaldkonna rahastamise prioriteetide puhul arvesse võtta määruse (EL) nr 1316/2013 artikli 7 lõikes 2 loetletud ühishuviprojektide rakendamist toetavaid rahastamistingimustele vastavaid meetmeid, mis on kooskõlas Euroopa Parlamendi ja nõukogu määrusega (EL) nr 1315/2013 (2).
            
         
               (3)
            
            
               Määruse (EL) nr 1316/2013 artikli 7 lõikes 2 osutatud rahastamistingimustele vastavaid meetmeid on üksikasjalikumalt kirjeldatud kõnealuse määruse artiklites 10 ja 11 ning seal on esitatud kõnealuste meetmete maksimaalne kohaldatav rahastamismäär. Seega on asjakohane osutada transpordivaldkonna rahastamise prioriteetide üksikasjalikumal kirjeldamisel eespool nimetatud artiklites loetletud meetmetele.
            
         
               (4)
            
            
               Määruse (EL) nr 1316/2013 I lisa I osas loetletud ühishuviprojektid vastavad kõnealuse määruse artikli 17 lõikes 3 osutatud mitmeaastaste tööprogrammide rahastamistingimustele. Projektid, mida ei ole loetletud I lisa I osas, kuid mis vastavad rahastamistingimustele artikli 7 lõike 2 kohaselt, vastavad iga-aastaste tööprogrammide rahastamistingimustele.
            
         
               (5)
            
            
               Arvestades, et määruse (EL) nr 1316/2013 artikli 21 lõikes 3 osutatakse kõnealuse määruse artikli 4 lõike 2 kohastele transpordivaldkonnaspetsiifilistele eesmärkidele, on asjakohane osutada kõnealustele eesmärkidele käesolevas määruses.
            
         
               (6)
            
            
               Arvestades, et finantsinstrumendid saavad ELi toetust iga-aastaste tööprogrammide raames, on asjakohane lisada vastav prioriteet.
            
         
               (7)
            
            
               Määruse (EL) nr 1316/2013 artikli 5 lõike 2 punktis b loetletud programmide toetusmeetmeid, milles käsitletakse tehnilist ja haldusalast abi hõlmavaid kulutusi, mida komisjon kannab Euroopa Ühendamise Rahastu juhtimisel ja mis moodustavad kuni 1 % rahastamispaketist, ei hõlmata tööprogrammidega. Programmi toetusmeetmed, millega antakse panus määruse (EL) nr 1316/2013 artikli 7 lõike 2 kohastesse ühishuviprojektidesse ja millele on osutatud artikli 5 lõike 2 punktis a, hõlmatakse tööprogrammidega ja need lisatakse vastavale prioriteedile.
            
         
               (8)
            
            
               Kõik määruse (EL) nr 1316/2013 artikli 5 lõike 1 punktis a osutatud vahendid, sh Ühtekuuluvusfondist üle kantud vahendid, hõlmatakse sama tööprogrammiga. Kõnealuse määruse artikli 11 kohaselt kohaldatakse Ühtekuuluvusfondist üle kantud vahenditega seoses konkreetseid projektikonkursse.
            
         
               (9)
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas, et võimaldada määruse (EL) nr 1316/2013 artikli 17 lõikes 3 osutatud rakendusaktide õigeaegset vastuvõtmist.
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisa tekst lisatakse määruse (EL) nr 1316/2013 I lisale VI osana.
   Artikkel 2
   Käesolev määrus jõustub esimesel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. jaanuar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 348, 20.12.2013, lk 129.
   
      (2)  Euroopa Parlamendi ja nõukogu määrus (EL) nr 1315/2013, 11. detsember 2013, milles käsitletakse liidu suuniseid üleeuroopalise transpordivõrgu arendamiseks ja millega tunnistatakse kehtetuks otsus nr 661/2010/EL (ELT L 348, 20.12.2013, lk 1).
   
      LISA
      Määruse (EL) nr 1316/2013 I lisasse lisatakse järgmine VI osa:
      
         „VI   OSA
         
            TRANSPORDI RAHASTAMISE PRIORITEEDID MITME- JA IGA-AASTASTE TÖÖPROGRAMMIDE RAAMES
         
         1.   Rahastamisprioriteedid mitmeaastaste tööprogrammide raames
         
         
                     1.1.
                  
                  
                     Rahastamisprioriteedid, mille eesmärk on rajada puuduvad ühendused, kõrvaldada kitsaskohad, parandada raudtee koostalitlusvõimet ja eelkõige piiriüleseid lõike:
                     
                                 i)
                              
                              
                                 põhivõrgu koridorides eelnevalt kindlaks määratud projektid (raudteed, siseveeteed, maanteed, mere- ja siseveesadamad);
                              
                           
                                 ii)
                              
                              
                                 põhivõrgu muudes lõikudes eelnevalt kindlaks määratud projektid (raudteed, siseveeteed, maanteed, mere- ja siseveesadamad);
                              
                           
                                 iii)
                              
                              
                                 raudtee koostalitlusvõime;
                              
                           
                                 iv)
                              
                              
                                 ERTMSi rakendamine.
                              
                           
               
                     1.2.
                  
                  
                     Rahastamisprioriteedid, mille eesmärk on tagada jätkusuutlik ja tõhus transpordisüsteem pikas perspektiivis, et teha ettevalmistusi seoses tulevaste transpordivoogudega, samuti selleks, et võimaldada kõigi transpordiliikide CO2-heite vähendamist tänu innovaatilisele vähese CO2-heitega tehnoloogiale, optimeerides samas ohutust:
                     
                                 i)
                              
                              
                                 uute tehnoloogiliste lahenduste ja uuenduste kasutuselevõtt kõikide transpordiliikide puhul, keskendudes CO2-heidet vähendavatele, ohutust suurendavatele uuenduslikele tehnoloogilistele lahendustele, et edendada võrgu säästvust, toimimist, juhtimist, ligipääsetavust, mitmeliigilisust ja tõhusust;
                              
                           
                                 ii)
                              
                              
                                 ohutu ja turvaline taristu, sealhulgas ohutud ja turvalised parkimiskohad maantee põhivõrgus.
                              
                           
               
                     1.3.
                  
                  
                     Rahastamisprioriteedid, mille eesmärk on transpordiliikide parem integreerimine ja omavaheline ühendamine, transporditeenuste koostalitlusvõime suurendamine, tagades juurdepääsu transporditaristule:
                     
                                 i)
                              
                              
                                 ühtne Euroopa taevas – SESAR;
                              
                           
                                 ii)
                              
                              
                                 jõeteabeteenused;
                              
                           
                                 iii)
                              
                              
                                 maantee arukad transporditeenused;
                              
                           
                                 iv)
                              
                              
                                 laevaliikluse seire- ja teabesüsteemid;
                              
                           
                                 v)
                              
                              
                                 meremagistraalid;
                              
                           
                                 vi)
                              
                              
                                 meetmed, mis keskenduvad transporditaristu põhivõrgu transpordisõlmedele, sealhulgas linnade transpordisõlmedele;
                              
                           
                                 vii)
                              
                              
                                 ühendused mitmeliigiliste logistikaplatvormidega ja nende arendamine.
                              
                           
               
                     1.4.
                  
                  
                     Programmi rakendamist toetavad meetmed
                  
               2.   Rahastamisprioriteedid mitmeaastaste tööprogrammide raames
         
         
                     2.1.
                  
                  
                     Rahastamisprioriteedid, mille eesmärk on kõrvaldada kitsaskohad, parandada raudtee koostalitlusvõimet ning rajada puuduvad ühendused, keskendudes eelkõige piiriüleste lõikude parandamisele:
                     
                                 i)
                              
                              
                                 raudtee-, siseveeteede ja teede põhivõrgu projektid, sealhulgas ühendused sisevee- ja meresadamate ja lennuväljadega ning sadamate arendamine;
                              
                           
                                 ii)
                              
                              
                                 üldise võrgu projektid (raudteed, siseveeteed, maanteed, mere- ja siseveesadamad);
                              
                           
                                 iii)
                              
                              
                                 projektid, mille eesmärk on ühendada üleeuroopaline transpordivõrk naaberriikide võrguga, eelkõige piiriülestes lõikudes (raudteed, siseveeteed, maanteed, mere- ja siseveesadamad).
                              
                           
               
                     2.2.
                  
                  
                     Rahastamisprioriteedid, mille eesmärk on tagada jätkusuutlik ja tõhus transpordisüsteem pikas perspektiivis, et teha ettevalmistusi seoses tulevaste transpordivoogudega, samuti selleks, et võimaldada kõigi transpordiliikide CO2-heite vähendamist tänu innovaatilisele vähese CO2-heitega tehnoloogiale, optimeerides samas ohutust:
                     
                                 i)
                              
                              
                                 muude kui mitmeaastase tööprogrammiga hõlmatud uute tehnoloogiliste lahenduste ja innovaatiliste lahenduste kasutuselevõtt;
                              
                           
                                 ii)
                              
                              
                                 kaubaveoteenused;
                              
                           
                                 iii)
                              
                              
                                 meetmed, millega vähendatakse raudtee-kaubaveoga kaasnevat müra, sh moderniseerides olemasolevat veeremit.
                              
                           
               
                     2.3.
                  
                  
                     Rahastamisprioriteedid, mille eesmärk on transpordiliikide parem integreerimine ja omavaheline ühendamine ning transporditeenuste koostalitlusvõime suurendamine, tagades juurdepääsu transporditaristule:
                     
                                 i)
                              
                              
                                 muud kui mitmeaastase tööprogrammiga hõlmatud telemaatiliste seadmete süsteemid;
                              
                           
                                 ii)
                              
                              
                                 meetmed, mille eesmärk on tagada puudega inimestele parem juurdepääs transporditaristule;
                              
                           
                                 iii)
                              
                              
                                 meetmed, mis keskenduvad transporditaristu põhivõrgu transpordisõlmedele, sealhulgas linnade transpordisõlmedele;
                              
                           
                                 iv)
                              
                              
                                 ühendused mitmeliigiliste logistikaplatvormidega ja nende arendamine.
                              
                           
               
                     2.4.
                  
                  
                     Euroopa Ühendamise Rahastu rahastamisvahendid
                     
                                 i)
                              
                              
                                 Euroopa Ühendamise Rahastu määruse lisa III osas ja artiklis 14 määratletud rahastamisvahendite toetamine.
                              
                           
                                 ii)
                              
                              
                                 Programmide rakendamist toetavad meetmed innovatiivsete finantsinstrumentide valdkonnas.”